Paiscion
Paiscion (in italiàn: Apparizione) o l'é un quartê de Zêna.
A-a giornâ d'ancheu Paisción a fá parte da Grande Zêna, ma finn-a a-o 1926 o l'êa comune outònomo e o l'aministrava ascí e zöne de Premànego e San Déxidêio. O vêgio pàize o s'atreuva a-i pê do Monte Fasce, a l'altéssa de 200mt. Vèrso o Levante gh'é o Monte Möo, e da lì se vedde tutto o Golfo Paradiso finn-a a Portofin. A gêxa a l'é a-o céntro do pàize, e da quæxi tutte e pàrti se peu gödî de 'na vista beliscima in sce Zêna e o mâ. O poêta Zeneize ciù avoxòu, o Doardo Firpo, o g'a dedicou 'na bella poêxîa, che a contégne o vèrso: "Paisción, tutto sospéizo in sce 'na riga d'âia". De d'âto a-o pàize, montando vèrso o monte Fasce, se peu amirâ o santoâio da Madonna de Fatima. 'Na vòtta Paisción o l'êa in centro da canpàgna e i ciù tanti abitanti êan agricoltoî, ma òua o l'é 'na zöna rescidensiâle. I èrboi d'öia son a magioransa e l'öiâ, drento a 'na galeria c'a l'êa un refùggio anti-aéreo a-o ténpo de goæra, o travaggia neutte e giorno. Ciù in èrto i bòschi de castàgne son scìmili a quelli che se peuan atrovâ inte tutta a Ligùria.
lij_Latn lij_Latn lij_Latn